CELEX: 32016R1226
Language: ro
Date: 2016-05-04 00:00:00
Title: Regulamentul delegat (UE) 2016/1226 al Comisiei din 4 mai 2016 de modificare a anexei IX la Regulamentul (UE) nr. 1308/2013 al Parlamentului European și al Consiliului în ceea ce privește mențiunile rezervate facultative pentru uleiul de măsline

28.7.2016   
            
            
               RO
            
            
               Jurnalul Oficial al Uniunii Europene
            
            
               L 202/5
            
         REGULAMENTUL DELEGAT (UE) 2016/1226 AL COMISIEI
   din 4 mai 2016
   de modificare a anexei IX la Regulamentul (UE) nr. 1308/2013 al Parlamentului European și al Consiliului în ceea ce privește mențiunile rezervate facultative pentru uleiul de măsline
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 86,
   întrucât:
   
               (1)
            
            
               Regulamentul (CEE) nr. 2568/91 al Comisiei (2) definește caracteristicile fizice, chimice și organoleptice ale uleiului de măsline și ale uleiului din resturi de măsline și stabilește metodele de evaluare a caracteristicilor respective. Metodele menționate și valorile-limită pentru caracteristicile uleiurilor sunt actualizate periodic pentru a se ține seama de evoluția cunoștințelor științifice și tehnice în concordanță cu lucrările Consiliului Oleicol Internațional.
            
         
               (2)
            
            
               La 26 noiembrie 2015, Consiliul Oleicol Internațional a adoptat o nouă metodă de evaluare organoleptică a uleiului de măsline virgin, modificând mențiunile facultative în scopul etichetării.
            
         
               (3)
            
            
               Mențiunile rezervate facultative sunt stabilite în anexa IX la Regulamentul (UE) nr. 1308/2013.
            
         
               (4)
            
            
               Prin urmare, anexa IX la Regulamentul (UE) nr. 1308/2013 ar trebui modificată în consecință,
            
         ADOPTĂ PREZENTUL REGULAMENT:
   Articolul 1
   Anexa IX la Regulamentul (UE) nr. 1308/2013 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 mai 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Regulamentul (CEE) nr. 2568/91 al Comisiei din 11 iulie 1991 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora (JO L 248, 5.9.1991, p. 1).
   
      ANEXĂ
      
         
            „ANEXA IX
            
               MENȚIUNI REZERVATE FACULTATIVE
            
            
                        Categorie de produse
                        (referire la clasificarea din Nomenclatura combinată)
                     
                     
                        Mențiunea rezervată facultativă
                     
                  
                        carne de pasăre
                        (codurile NC 0207  și 0210 )
                     
                     
                        furajate cu … % din …
                        gâscă furajată cu ovăz
                        crescute în spații închise – sistem extensiv
                        crescute în aer liber
                        creștere tradițională în aer liber
                        crescute în aer liber – libertate totală
                        vârsta la sacrificare
                        durata perioadei de îngrășare
                     
                  
                        ouă
                        (codul NC 0407 )
                     
                     
                        proaspete
                        extra sau extra proaspete
                        indicarea modului de nutriție a găinilor ouătoare
                     
                  
                        ulei de măsline
                        (codul NC 1509 )
                     
                     
                        prima presare la rece
                        extracție la rece
                        aciditate
                        picant
                        gust fructat: copt sau verde
                        amar
                        robust
                        mediu
                        delicat
                        echilibrat
                        ulei dulce”